***Všetkým záujemcom***

*V Košice, 07.01.2022*

***Vec***

Vybavenie žiadosti o nápravu



1. **Identifikácia verejného obstarávateľa**

Univerzitná nemocnica L. Pasteura Košice

Rastislavova 43,

 041 90 Košice

(ďalej len ako ,,*verejný obstarávateľ*“)

1. **Označenie verejného obstarávania**

Druh postupu: Nadlimitná zákazka, Verejná súťaž

Názov zákazky: ,, **Dodávka zemného plynu pre Univerzitnú nemocnicu L. Pasteura Košice 2022***“*

Vyhlásené a publikované: Oznámením o vyhlásení verejného obstarávania v EU Vestníku č. 2021/S 245-643930 zo dňa17/12/2021 a vo Vestníku VO č. 290/2021 dňa 20.12.2021 pod. sp. zn. 59133 - MST (ďalej len ,,Oznámenie o vyhlásení VO“)

Právny predpis: Zákon č. 343/2015 Z. z. o verejnom obstarávaní a o zmene a doplnení niektorých zákonov platný ku dňu odoslania Oznámenia o vyhlásení VO (*ďalej len „ZVO“*)

**Ad 1)**

Súťažné podklady – A.2 INFORMÁCIE O PREDMETE ZÁKAZKY

„3.1. Názov predmetu zákazky: *Dodávka zemného plynu pre Univerzitnú nemocnicu*

*L. Pasteura Košice pre rok 2022...“*

Nezodpovedá bodu 7.1. Lehota plnenia predmetu zákazky je od 1.3.2022 00:00:00 do 31.3.2023 24:00:00 ( nejedná sa iba o dodávku zemného plynu pre rok 2022).

Časový údaj uvedený v súťažných podkladoch nezodpovedá plynárenskému dňu , v zmysle Vyhlášky Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom.

Na účely tejto vyhlášky sa rozumie b) v plynárenstve plynárenským dňom časové obdobie 24 hodín, ktoré sa začína o 6:00 h stredoeurópskeho času; v deň prechodu na stredoeurópsky letný čas je plynárenským dňom časové obdobie 23 hodín a v deň prechodu na stredoeurópsky čas je plynárenským dňom časové obdobie 25 hodín; dĺžka plynárenského dňa pri prechode na stredoeurópsky čas sa zohľadní pri vyhodnocovaní prekročenia pridelenej prepravnej alebo distribučnej kapacity,

Nezodpovedá ani údajom, ktoré sú uvedené v Návrhu na plnenie kritéria a vyhodnotenie ponúk

- Navrhujeme opraviť formulár Návrh na plnenie kritéria a vyhodnotenie ponúk,

Aby zodpovedal:

Presne obdobiu dodávku zemného plynu ( 12 alebo 13 mesiacom – vysvetlenie vyššie)

Doplniť jednotku v tabuľke Ponúkaná cena za celý rozsah predmetu zákazky –

Celková spotreba za 12 alebo za 13 mesiacov dodávky plynu v kWh.

**Vybavenie žiadosti o nápravu k prvému bodu:**

1. Názov predmetu zákazky nie je možné opraviť v Oznámení o vyhlásení verejného obstarávania z dôvodu absencie takejto funkcionality v informačnom systéme IS ZÚ Úradu pre verejné obstarávanie. Pre dodávku obstarávaných tovarov je rozhodujúci opis predmetu zákazky vrátane zmluvných podmienok. Administratívny nedostatok uvedený v Názve predmetu zákazky nemá vplyv na rozsah alebo obsah obstarávaného predmetu zákazky.
2. Na základe Vašej žiadosti o nápravu verejný obstarávateľ upravuje lehoty plnenia 01.03.2022 do 01.03.2023, čím je dodržaná požadovaná doba dodávky 12 mesiacov
3. Verejný obstarávateľ akceptuje znenie vyhlášky, t.j. lehota dodania bude nasledujúca : Od 01.03.2022 od 06:00:00 hod do 01.03.2023 do 06:00:00 hod

Súvisiace zmeny budú týmto vybavením žiadosti o nápravu zohľadnené v Oznámení o vyhlásení verejného obstarávania v formou redakčnej opravy zverejneného oznámenia a zároveň opravením súťažných podkladov v znení akceptovaných pripomienok.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Odberné miesto | 01 | 02 | 03 | 04 | 05 | 06 | 07  | 08 | 09 | 10 | 11 | 12 |
| UNLP Košice JUH, Rastislavova 43 | 14% | 13% | 13% | 9% | 6% | 3% | 3% | 3% | 4% | 8% | 11% | 13% |
| UNLP Košice Západ tr. SNP 1 | 2% | 1% | 1% | 0% | 0% | 0% | 0% | 0% | 1% | 21% | 37% | 37% |

**Ad 2)**

**Súťažné podklady – časť B. Opis predmetu zákazky**

**„Bod 2.1. Opis položiek – Zemný plyn**

Dodávka zemného plynu do odberných miest verejného obstarávateľa vrátane prepravy a distribúcie, prevzatia zodpovednosti za odchýlku, v kvalite zodpovedajúcej technickým podmienkam prevádzkovateľa distribučnej siete, pri dodržaní platných právnych predpisov SR, technických podmienok a prevádzkového poriadku prevádzkovateľa distribučnej siete. Zoznam odberných miest **s výškou spotreby** sú uvedené v nasledujúcej tabuľke :

|  |  |  |  |  |  |  |
| --- | --- | --- | --- | --- | --- | --- |
| **č.** | **Odberné miesto (názov, adresa)** | **Predpokladaný objem odberu (kWh) od 01.03.2022 do 31.03.2023****Jedná sa o 13 mesiacov?** | **ČOM** | **POD kód** | **Zaradenie odberu (MO, SO, VO)** | **Zmluvne dohodnuté denné max. m3 (pri SO, VO)** |
|
|
| **1** | Univerzitná nemocnica L. Pasteura Košice | 21 895 720 | SKSPPDIS000930020505 | SKSPPDIS000930020505 | VO | 15 500 |
| Košice JUH, Rastislavova 43 |
| **2** | Univerzitná nemocnica L. Pasteura Košice | 1 439 152 | SKSPPDIS000930020369 | SKSPPDIS000930020369 | VO | 3 000 |
| Košice Západ, Tr. SNP 1 |
| **3** | Univerzitná nemocnica L. Pasteura Košice | 200 | SKDPPDIS000910805812 | SKDPPDIS000910805812 | MO |   |
| Košice JUH, Rastislavova 43 |
| **4** | Univerzitná nemocnica L. Pasteura Košice | 300 | SKDPPDIS000910805813 | SKDPPDIS000910805813 | MO |   |
| Košice JUH, Rastislavova 43 |
| **5** | Univerzitná nemocnica L. Pasteura Košice | 200 | SKDPPDIS000910805814 | SKDPPDIS000910805814 | MO |   |
| Košice JUH, Rastislavova 43 |
| **6** | Univerzitná nemocnica L. Pasteura Košice | 450 | SKDPPDIS000910805815 | SKDPPDIS000910805815 | MO |   |
| Košice JUH, Rastislavova 43 |
| **7** | Univerzitná nemocnica L. Pasteura Košice | 200 | SKDPPDIS000910805816 | SKDPPDIS000910805816 | MO |   |
| Košice JUH, Rastislavova 43 |
| **8** | Univerzitná nemocnica L. Pasteura Košice | 300 | SKDPPDIS000910805819 | SKDPPDIS000910805819 | MO |   |
| Košice JUH, Rastislavova 43 |
| **9** | Univerzitná nemocnica L. Pasteura Košice | 50 000 | SKDPPDIS000910805820 | SKDPPDIS000910805820 | MO |   |
| Košice JUH, Rastislavova 43 |
| **10** | Univerzitná nemocnica L. Pasteura Košice | 200 000 | SKDPPDIS000910805930 | SKDPPDIS000910805930 | MO |   |
| Košice Západ, Tr. SNP 1 |
| **S P O L U** | **23 586 522** |   |   |   |   |

Predpokladané množstvo:

Predpokladaný celkový odber **za 12 mesiacov**: **23 586 522 kWh.**

Verejný obstarávateľ požaduje:

fixnú cenu elektrickej energie vrátane distribúcie, vyjadrenú v €/MWh,

ročné vyhodnocovanie odobratého množstva,

prekročenia - nedočerpania plánovaného množstva bez navýšenia ceny.“

**Žiadosť o nápravu :**

Nakoľko v súťažných podkladoch, vrátane opravy dátumov pre plnenie predmetu zákazky, je uvedené **obdobie od 1.3.2022 – 31.3.2023 , jedná sa o obdobie dodávky na 13 kalendárnych mesiacov?**

Ak má byť obstarávateľom zadané obdobie dodávky **na 13 kalendárnych mesiacov** požadujeme do vyššie uvedenej tabuľky ku konkrétnemu odbernému miestu doplniť nasledovné údaje:

**a/ predpoklad spotreby zemného plynu za 12 mesiacov**, s uvedením distribučnej tarify , do ktorej má byť odberné miesto zaradené podľa **výšky predpokladanej ročnej spotreby zemného plynu ( V zmysle Rozhodnutia URSO, ktorým sú stanovené ceny za distribúciu plynu),**

**b/ predpoklad spotreby na odbernom mieste za 13 kalendárnych mesiacov**

**c/ pri odberných miestach v kategórii veľkoodber** okrem údajov podľa bodu a/, b/ , denného maximálneho množstva **aj údaj o % odberu za jednotlivé kalendárne mesiace za jeden kalendárny rok**

**Všetky údaje k odberným miestam opraviť aj v Zmluve o nákupe, dodávke a distribúcii zemného plynu.**

**Vybavenie žiadosti o nápravu v tomto bode:**

Lehota dodania bola vybavená v bode č. 1 tohto vybavenia žiadosti o nápravu.

Verejný obstarávateľ uvádza % odberu za jednotlivé kalendárne mesiace za jeden kalendárny rok

nasledovne:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Odberné miesto | 01 | 02 | 03 | 04 | 05 | 06 | 07  | 08 | 09 | 10 | 11 | 12 |
| UnLP Košice JUH, Rastislavova 43 | 14% | 13% | 13% | 9% | 6% | 3% | 3% | 3% | 4% | 8% | 11% | 13% |
| UnlP Košice Západ tr. SNP 1 | 2% | 1% | 1% | 0% | 0% | 0% | 0% | 0% | 1% | 21% | 37% | 37% |

**Predmetné vybavenie žiadosti o nápravu bolo zohľadnené aj v súťažných podkladoch a ich prílohách.**

Ad 3)

**„ bod 2.1......**

**„Verejný obstarávateľ požaduje:**

* **prekročenia - nedočerpania plánovaného množstva bez navýšenia ceny.“**
* Počas zmluvného obdobia má dodávateľ právo vyhodnotiť skutočne odobraté množstvo zemného plynu za všetky odberné miesta ( tkz. spoločné zmluvné množstvo („dalej SZM“) odberateľa. Tolerancia odberu zemného plynu je minimum 90% SZM (SZMmin) a maximum 110 % SZM ( SZMmax). Vyhodnotenie dodržania uvedeného tolerančného pásma je uplatňované aj pre dodávateľa pri nákupe komodity
* Dôvod: Splnenie podmienky odobrať vopred dohodnuté % zo zmluvne objednaného množstva (SZM) sa vyhodnocuje sumárne za všetky OM odberateľa. Sankcie za nedodržanie tolerancie dohodnutého odberu plynu sú rovnako aplikované aj na dodávateľa plynu. V uvedených prípadoch sa je jedná o poplatok za službu, resp. za dodatočnú službu a nie ako sankcia, resp. pokuta.

**Navrhujeme doplniť do súťažných podkladov**, resp. do Zmluvy o nákupe, dodávke a distribúcii zemného plynu:

Ustanovenia o spôsob doúčtovania odberu nižšieho ako je dohodnuté SZMmin, resp. ak dôjde k prekročeniu SZMmax, nasledovne:

**1.** **Vyhodnotenie množstiev**

1.1. Dodávateľ má právo vyhodnotiť SZM po skončení každého Vyhodnocovacieho obdobia, a to spôsobom a s dôsledkami uvedenými v tomto bode.

Ak odberateľ za príslušné Vyhodnocovacie obdobie odoberie množstvo energie v plyne menšie ako SZMmin, dodávateľ je oprávnený po vykonaní vyhodnotenia zvýšiť cenu za každú kWh odobratej energie počas tohto Vyhodnocovacieho obdobia až o výšku určenú nasledovne:

|  |  |  |
| --- | --- | --- |
| ZC =  | k x SOPOmin x (Y - X)  | [EUR/kWh] |
|  | X |  |

kde

ZC – maximálne zvýšenie ceny za skutočne odobraté množstvo energie v plyne v príslušnom Vyhodnocovacom období v EUR/kWh,

k – koeficient pre potreby použitia sadzby za odobratý plyn SOPOmin pri výpočte ZC a pri výpočte platby P podľa tohto bodu,

X – skutočne odobraté množstvo energie v plyne za príslušné Vyhodnocovacie obdobie za všetky OM v kWh, pričom minimálna hodnota X je 1,

SOPOmin – najnižšia sadzba za odobratý plyn SOPO

spomedzi všetkých SOPO dohodnutých pre jednotlivé OM platných pre posledný mesiac príslušného Vyhodnocovacieho obdobia, resp.

v prípade ukončenia zmluvy pred uplynutím Vyhodnocovacieho obdobia, spomedzi všetkých SOPO platných bezprostredne pred ukončením tejto zmluvy,

Y – hodnota zmluvne dohodnutého množstva v kWh pre potreby výpočtu ZC a platby P.

Pre príslušné Vyhodnocovacie obdobie, v ktorom je dodávateľ výhradným dodávateľom do jednotlivých OM podľa tejto zmluvy, je množstvo „Y“ rovné SZMmin a koeficient „k“ určený vo výške 0,25.

Dohoda o pravidle pre vyhodnotenie množstva odobratého plynu v zmysle tohto bodu vychádza z deklarácie odberateľa, že dodávateľ bude výlučným dodávateľom plynu na príslušných OM odberateľa po dobu trvania tejto zmluvy. V prípade, ak by počas trvania tejto zmluvy došlo k zmene počtu dodávateľov na ktoromkoľvek príslušnom OM, je odberateľ o tejto skutočnosti povinný informovať dodávateľa bez zbytočného odkladu. Pravidlá pre vyhodnotenie množstva odobratého plynu v zmysle tohto bodu sa v takom prípade v príslušnom Vyhodnocovacom období upravia tak, že dodávateľ použije pre výpočet ZC a platby P množstvo „Y“ rovné SZM a koeficient „k“ vo výške 1.

V prípade, ak odberateľ v príslušnom Vyhodnocovacom období neodoberie žiadnu kWh odobratej energie v plyne, t.j. X = 0, je dodávateľ oprávnený po vykonaní vyhodnotenia vyfakturovať odberateľovi platbu (P) vypočítanú nasledovne:

P = k x SOPOmin x Y [EUR]

1.2 V prípade ukončenia zmluvy pred uplynutím Vyhodnocovacieho obdobia má dodávateľ právo vyhodnotiť SZM za všetky OM za obdobie všetkých nevyhodnotených Vyhodnocovacích období v zmysle bodu 2.1. ku dňu ukončenia zmluvy.

1.3 V prípade, ak kumulovaný skutočný odber odberateľa počas príslušného Vyhodnocovacieho obdobia presiahne SZMmax, dodávateľ je oprávnený oceniť každú kWh odobratú v príslušnom fakturačnom období nad SZMmax 2-násobkom sadzby SOPMAvg, ktorá sa vypočíta nasledovne:

SOPMAvg = THEMAvg / 1000 [EUR/kWh]

kde

THEMAvg - znamená aritmetický priemer hodnoty THE Month Settlement Price zverejnenej v časti All Contracts na príslušný mesiac t (THEMA), a to za posledný obchodovateľný deň mesiaca t-2 a hodnôt THEMA pre prvý až predposledný obchodovateľný deň mesiaca t-1, ktoré sú publikované na dennej báze na stránke Powernext (www.powernext.com) v časti Pegas Markets/Futures market data.

V prípade, že sa umiestnenie príslušnej hodnoty THE, resp. názov príslušného produktu zmení, dodávateľ pre stanovenie ceny použije príslušnú hodnotu zo zodpovedajúceho dostupného umiestnenia.

V prípade, že v čase stanovenia ceny nie je k dispozícii niektorá z hodnôt potrebná pre výpočet THEMAvg, nakoľko táto nebola na stránke Powernext (www.powernext.com) zverejnená, dodávateľ použije hodnotu z iného dostupného zdroja zverejňujúceho požadované ceny príslušnej komoditnej burzy.

Takto vypočítanú zvýšenú cenu pre jednotlivé OM dodávateľ upraví v prvý Deň každého kalendárneho mesiaca a je účinná vždy od prvého dňa do posledného dňa príslušného kalendárneho mesiaca.

Vybavenie žiadosti o nápravu v tomto bode:

Verejný obstarávateľ predmetné požiadavky o doplnenie zmluvných podmienok akceptuje a dopĺňa zmluvné podmienky.

S pozdravom,

...................................................................

PhDr. Matúš Džuppa, LL.M.

Osoba určená na spísanie a zaslanie

vyjadrenia a vysvetlenia verejného obstarávateľa